༄༅། །སྤྲུལ་སྐུ་མྱུར་འབྱོན་གྱི་སྐོར་ཕན་བདེའི་ཉི་མ་འདྲེན་པའི་ཤིང་རྟ།
གཉིས་པ། རྗེ་དགེ་འདུན་དབང་ཕྱུག་གི་མཆོག་སྤྲུལ་
མྱུར་གསལ་གྱི་བདེན་ཚིག་གསོལ་འདེབས།
༈ ཨོཾ་སྭ་སྟི། དགེ་ཚོགས་གཏིང་མཐའ་ཡངས་པའི་ཆུ་གཏེར་ལས།། ཐུགས་བསྐྱེད་འདུན་
པས་བསྲུབ་(བསྲུབས)པ་ལས་འཁྲུངས་ཤིང་།། ཆོས་ཀྱི་པདྨོའི་གཉེན་གྱུར་འོད་སྟོང་ཅན།། འཇིག་
རྟེན་དབང་ཕྱུག་བླ་མར་གསོལ་བ་འདེབས།། ཁྱོད་ཐུགས་ཆོས་ཀྱི་འཁོར་ལོ་དྷུ་ཏིའི་དབུས།། ཀུན་
རྟོག་སེམས་ཀྱི་བཞོན་པ་དྭངས་མའི་རླུང་།། བདེ་ཆེན་དབྱིངས་སུ་ཐིམ་པའི་ཧེ་རུ་ཀར།། སྐྱེ་
དང་གཤེགས་པའི་མཚན་མ་ཅི་ཞིག་མངའ། འོན་ཀྱང་སྙིགས་མ་ལྔ་བདོའི་གདུལ་བྱའི་ངོར།།
འཚམས་པའི་གཟུགས་སྐུ་རགས་པའི་ཟ་མ་ཏོག། ངོ་མཚར་མཛད་པའི་བཀོད་པ་ཉེར་བསྡུས་
ནས།། ཆོས་ཀྱི་དབྱིངས་སུ་གཟིམ་པ་ཅི་ལྟར་ལགས།། དེ་ཕྱིར་ལུང་རྟོགས་འོད་བརྒྱའི་དྲ་བ་
ཡིས།། རྒྱལ་བསྟན་པདྨ་དཀར་བོའི་སྐྱེད་ཚལ་ལ།། བཤད་སྒྲུབ་ཟིལ་དངར་སྦྱིན་པའི་མཆོག་སྤྲུལ་
གྱི།། ཉི་མ་གཞོན་ནུའི་འཛུམ་ཞལ་མྱུར་དུ་སྟོན།། ཡ་རབས་རིགས་ཀྱི་ཆུ་ཤེལ་དག་པའི་ཁམས།།
དམ་པའི་མཛད་སྤྱོད་ཆ་ཤས་ཡོངས་སུ་གང་།། དུ་མའི་མཆེད་ཟླ་སྤངས་པའི་འོད་དཀར་ཅན།།
ཐུགས་བསྐྱེད་རྒྱ་མཚོའི་ཀླུང་ནས་མྱུར་གསལ་ཤོག། སྔོན་དང་ཕྱི་མཐའ་གཞན་གྱི་(༣བ)སེམས་
ལ་སོགས།། ཇི་བཞིན་རྗེན་པར་གཟིགས་པའི་འཕགས་ཆེན་གྱི།། སྐྱེས་རབས་འཕྲེང་བའི་གསང་
གསུམ་འཕྲུལ་བོ་ཆེ།། ཅིག་ཅར་སྟོན་པའི་མཆོག་སྤྲུལ་མྱུར་གསལ་ཤོག། གང་དུ་སྤྲུལ་བའི་ཟློས་
གར་བཟུང་བའི་ཡུལ།། ཡ་མཚན་ལྟས་ཀྱི་འཕྲེང་བས་ཡིད་འཕྲོག་ཅིང༌།། ཡིད་ཆེས་ལུང་དང་
ཚད་མའི་གཏན་ཚིགས་གྱིས།། འཁྲུལ་མེད་ངེས་པ་རྗེས་སུ་དཔག་པར་ཤོག། དེང་ནས་ཡི་དམ་རྗེ་
བཙུན་ཏཱ་རེ་མ།། གནས་གསུམ་དཔའ་བོ་ཞིང་སྐྱོང་ཌཱ་ཀིའི་ཚོགས།། མཐུ་ལྡན་བསྲུང་(སྲུང་)མ་
རྣམས་ཀྱིས་མ་གཡེལ་བར།། བླ་མའི་ཡང་སྲིད་གསལ་བའི་འཕྲིན་ལས་མཛོད། །
ཅེས་འགྲོ་བ་དུ་མའི་འདྲེན་མཆོག་དམ་པ་དགེ་འདུན་ཆོས་ཀྱི་དབང་ཕྱུག་གི་མཆོག་སྤྲུལ་མྱུར་གསལ་གྱི་བདེན་ཚིག་
¥g8327% ''

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་ལྔ་པ་
པ་བཞུགས་སོ།།
འདི་ནི། སྟག་ཚང་ལྷ་མོའི་རྒྱུད་པ་གྲྭ་ཚང་གི་ཁྲི་ཟུར་ཧོར་སྤྲུལ་སྐུ་འཇམ་དབྱངས་མཁས་གྲུབ། དཔོན་སློབ་ཟུར་བ་བློ་བཟང་
བསྟན་འཛིན། གྲུབ་ཐོབ་སྤྲུལ་སྐུ་བསྟན་འཛིན་རབ་རྒྱས། དཔོན་པོ་བློ་བཟང་དོན་འགྲུབ་འཕྲིན་ལས་རྒྱ་མཚོ་སོགས་དད་ལྡན་
རྣམས་ཀྱིས་བསྐུལ་བའི་བྱེད་པས་མཚམས་སྦྱར། རྗེ་བཙུན་དེ་ཉིད་ཀྱི་ཕྱི་ནང་གསང་གསུམ་གྱི་རྟོགས་བརྗོད་མཐོང་བས་རང་
ཉིད་ཀྱིས་ཀྱང་དད་མོས་ཤུགས་དྲག་པོས་དང་བཅས་རྒྱལ་མཁན་པོ་གྲགས་པ་རྒྱལ་མཚན་གྱིས་སྦྱར་པ་དགེ་ཞིང་བཀྲ་ཤིས་
པར་གྱུར་ཅིག
གསུམ་པ། དགེ་བའི་བཤེས་གཉེན་ཆེན་པོ་དག་དབང་
ཉི་མའི་སྤྲུལ་སྐུ་མྱུར་ཕེབས་ཀྱི་སྨོན་ཚིག
༈ འབུམ་ཕྲག་བསྐལ་བཪ་མཚན་ཙམ་རྙེད་དཀའ་བའི།། བཤེས་གཉེན་ཡོངས་ཀྱི་བྱིན་
བརླབ་(རླབས་)བདུད་རྩིའི་རྒྱུན།། འགྲོ་བའི་ཤེས་རྒྱུད་ཡོལ་གོར་འཁྱིལ་བ་ལས། བྱང་ཆེན་
ཐར་བའི་ལམ་དུ་འཇུག་གྱུར་ཅིག། ལུས་ངག་སེམས་ཀྱི་ཉེས་སྤྱོད་དྲི་མའི་ཚོགས།། དག་བྱེད་
དབང་བོ་ཚངས་སྤྱོད་ཟིལ་མངར་ཅན།། (༤ན) ལེགས་བཤད་ཉི་མའི་འོད་ཟེར་དང་འགྲོགས་
པའི།། བསྔགས་འོས་བཤེས་གཉེན་མཆོག་ལ་གསོལ་བ་འདེབས།། ཁྱོད་ནི་སྔོན་གྱི་འཕེན་པ་མ་
རྫོགས་པར།། གློ་བུར་ཆོས་དབྱིངས་གཞོལ་བ་ཇི་ལྟར་ལགས།། དེ་ཕྱིར་སླར་ཡང་ཐུགས་བསྐྱེད་གོ་
བགོས་ཏེ།། འཁྲུལ་མེད་སྤྲུལ་བའི་ཟློས་གར་བསྟན་དུ་གསོལ།། ཡ་རབས་གཙང་མའི་རིགས་ཀྱི་
མ་ལ་ཡར།། འཕགས་ནོར་བདུན་ལྡན་དལ་འབྱོར་པདྨ་དཀར།། ལུང་དང་རྟོགས་པའི་འདབ་མ་
ཡོངས་རྫོགས་པ།། ཐུགས་བསྐྱེད་སྨོན་པའི་དྲོད་ཀྱིས་ཉེར་སྨིན་ཤོག། རྟེན་དེར་གཞོན་ནུའི་དུས་
ནས་རབ་བྱུང་སྟེ།། ཐོས་བསམ་བསྒོམ་པ་མཆོག་གི་རྒྱུད་ཕྱུགས་ཤིང་(ཕྱུག་ཅིང་)།། འཇམ་མགོན་
བསྟན་པ་འཆད་རྩོད་རྩོམ་གསུམ་གྱིས།། སྤེལ་ལ་ཟླ་མེད་གོ་འཕང་ཐོབ་པར་ཤོག། རྨད་བྱུང་སྲས་
བཅས་རྒྱལ་བའི་བྱིན་བརླབས་(རླབས་)དང་།། རྟེན་འབྲེལ་བསླུ་བ་མེད་པའི་བདེན་པ་དང་།།
བདག་གི་ལྷག་བསམ་དག་པའི་མཐུ་སྟོབས་ཀྱིས། རྣམ་དག་སྨོན་པའི་གནས་ཀུན་འགྲུབ་གྱུར་
ཅིག །
328
ཨིཙྩ

༄༅། །སྤྲུལ་སྐུ་མྱུར་འབྱོན་གྱི་སྐོར་ཕན་བདེའི་ཉི་མ་འདྲེན་པའི་ཤིང་རྟ།
ཅེས་ཚེ་བློས་བཏང་གི་དགེ་བའི་བཤེས་གཉེན་ཆེན་པོ་ངག་དབང་ཉི་མའི་སྤྲུལ་སྐུ་མྱུར་ཕེབས་ཀྱི་སྨོན་ཚིག་འདི་ནི།
བཀྲ་ཤིས་ཆོས་གླིང་གི་བླ་མ་སོགས་སློབ་མ་སེར་སྐྱ་ཀུན་གྱིས་བསྐུལ་བ་ལ་བརྟེན་ནས་རྒྱལ་མཁན་མིང་གྲགས་པ་རྒྱལ་མཚན་
གྱིས་སྦྱར་པའོ། །
བཞི་བ། རྗེ་དགེ་འདུན་དཔལ་བཟང་བའི་ཡང་སྲིད་
མྱུར་འབྱོན་གྱི་གསོལ་འདེབས།
༈ དགེ་བཅུའི་ཁྲིམས་ཀྱི་ས་གཞི་གཙང་མ་ལ།། འདུན་ལྡན་བསམ་པའི་ས་བོན་སྨིན་པ་
ལས།། དཔལ་ལྡན་སྐུ་བཞིའི་འབྲས་བཟང་ཆེར་རྒྱས་པ།། འདོད་དགུའི་འབྱུང་གནས་མཆོག་ལ་
གསོལ་བ་འདེབས།། དགེ་ལྡན་(༤བ)སྙན་བརྒྱུད་བསམ་འཕེལ་དབང་གི་རྒྱལ།། རྩེ་གཅིག་འདུན་
པའི་རྒྱལ་མཚན་རྩེར་མཆོད་པའི།། ཟུང་འཇུག་གོ་འཕང་གྲུབ་པའི་དཔལ་ཡོན་ཅན།། བཤེས་
གཉེན་བཟང་བོའི་ཞབས་ལ་གསོལ་བ་འདེབས།། མཚུངས་མེད་དགེ་བའི་བཤེས་ལ་བདག་ཅག་
གི། རྩེ་གཅིག་འདུན་པས་གསོལ་བ་བཏབ་པའི་མཐུས།། མཁས་བཙུན་བཟང་གསུམ་དཔལ་ལ་
མངའ་བརྙེས་པ།། འཁྲུལ་མེད་སྤྲུལ་བའི་ཞལ་བཟང་མྱུར་དུ་སྟོན།། འཕགས་ཚོགས་དགེ་འདུན་
འདུས་པས་དུས་ཀུན་ཏུ།། དཔལ་མགོན་ཆོས་སྐྱོང་རྣམས་ལ་གསོལ་བཏབ་མཐུས།། བློ་བཟང་
གྲགས་བསྟན་ཕྱོགས་མཐར་སྤེལ་ནུས་པའི།།
X
མཛོད།། རྨད་བྱུང་སྲས་བཅས་ ྾ ཤོག །
ཡང་སྲིད་འཁྲུལ་མེད་གསལ་བའི་འཕྲིན་ལས་
ཅེས་པ་འདི་ནི་རྒྱུད་ཆེན་དགེ་འདུན་དཔལ་བཟང་བའི་སྐུ་ཞི་བར་གཤེགས་པའི་ཚུལ་བསྟན་པའི་སྐབས། དགེ་ལྡན་
རབ་རྒྱས་གླིང་གི་འདུས་ཚོགས་སྤྱིས་ཡང་སྲིད་མྱུར་འབྱོན་ཞིག་དགོས་ཞེས་བསྐུལ་ངོར། རྒྱལ་མཁན་པོ་གྲགས་པ་རྒྱལ་མཚན་
གྱིས་དད་པས་སྦྱར་པའོ།། སརྦ་མངྒ་ལཾ།
329